<classify> Chanzo cha picha, Getty ImagesMatumaini ya Manchester United kufuzu kwa hatua ya mtoano ya Ligi ya Mabingwa Ulaya yametoka mikononi mwao inapoelekea katika raundi ya mwisho ya mechi za makundi.Wenzao wa Ligi Kuu ya Uingereza Newcastle United pia wanategemea matokeo mengine yatakavyokwenda na timu zote za Uingereza lazima zishinde ili kuwa na nafasi ya kusonga mbele.Wakati huohuo, mabingwa Manchester City na Arsenal tayari wamejikatia tiketi ya 16 bora kama washindi wa makundi.Wataunganishwa katika hatua ya mtoano na RB Leipzig, Bayern Munich, Inter Milan, Real Madrid, Real Sociedad, Atletico Madrid, Lazio, Borussia Dortmund na Barcelona na PSV Eindhoven.Matumaini ya Celtic ya Ulaya yalimalizika ikiwa imesalia mechi moja huku mabingwa hao wa Scotland wakipoteza kwa Lazio.Timu mbili za juu katika kila kundi kati ya makundi manane zinafuzu katika hatua ya mtoano, huku nafasi ya tatu ikiingia kwenye Ligi ya Europa.Kwahiyo ni vilabu gani bado vipo kwenye ushindani? Na ni nani anayehitaji muujiza? BBC Sport inakupa majibuManchester United lazima waifunge Bayern Munich Uwanja wa Old Trafford mnamo Disemba 12 na kutumaini Copenhagen na Galatasaray watoe sare mechi nyingine ili kutinga hatua ya 16 bora.Iwapo United wataifunga Bayern na kuwe na mshindi katika mechi nyingine ya Kundi A, vijana wa Erik ten Hag watamaliza katika nafasi ya tatu na kushuka kwenye Ligi ya Europa.Bayern Munich walitinga hatua ya mtoano ya Ligi ya Mabingwa wakiwa washindi wa kundi wakiwa wamebakiwa na mechi mbili baada ya kuifunga Galatasaray.Copenhagen wataendelea na ushindi dhidi ya Galatasaray au wakitoka sare na United kushindwa kuifunga Bayern Munich.Galatasaray lazima waipige Copenhagen ili kusonga mbele kwa sababu ya tofauti ya mabao na ukweli kwamba walitoka sare ya 2-2 katika mechi yao ya kwanza.Arsenal imesonga mbele kama washindi wa Kundi B huku ikiwa na mchezo mmoja kibindoni.PSV Eindhoven pia wamefuzu washindi wa pili.Sevilla na Lens tayari wameondolewa. Lens itashikilia nafasi ya tatu na kushuka kwenye Ligi ya Europa iwapo itaepuka kushindwa na Sevilla katika mechi yao ya mwisho.Real Madrid ilifuzu kwa hatua ya mtoano kwa msimu wa 26 mfululizo kwa ushindi dhidi ya Sporting Braga katika raundi ya awali ya michezo.Napoli watatinga hatua ya 16 bora iwapo hawatashindwa na Sporting Braga katika mchezo wa mwisho.Union Berlin tayari imeondolewa.Real Sociedad na Inter Milan tayari wametinga hatua ya mtoano.Red Bull Salzburg itatwaa nafasi ya tatu ikiwa itaepuka kushindwa na Benfica katika mechi yao ya mwisho. Mshindi wa mechi kati ya Sociedad na Inter ndiye atakayekua nafasi ya kwanza.Matumaini ya Celtic barani Ulaya yalimalizika kwa mechi Kundi E walipochapwa 2-0 ugenini Lazio.Kikosi cha Brendan Rodgers kilihitaji kushinda ili kuhifadhi matumaini yoyote ya kusonga mbele katika Ligi ya Mabingwa, au hata kufarijiwa kwa kufuzu kwa Ligi ya Europa.Lazio na Atletico Madrid walitinga hatua ya 16 bora katika siku ya tano ya mechi na kuchuana kuwania nafasi ya kwanza katika mchujo wa mwisho wa tarehe 13 Desemba.Feyenoord itashuka kwenye Ligi ya Europa.Newcastle United lazima waipige AC Milan katika uwanja wa St James Park katika mechi yao ya mwisho katika Kundi F ili kuweka hai ndoto zao za Ligi ya Mabingwa na kutumaini kwamba tayari Borussia Dortmund imefuzu kuepuka kushindwa nyumbani na Paris St-Germain.AC Milan lazima waifunge Newcastle na kuwa na tumaini kuwa PSG itapoteza ili kutinga hatua ya 16 bora.Hiyo ni kwa sababu ya rekodi yao duni ya kupambana na mabingwa hao wa Ufaransa.PSG wanaweza kunyakua nafasi ya Dortmund kama washindi wa kundi, na kuhakikisha wanasonga mbele bila kujali matokeo kwingineko, ikiwa wataifunga timu hiyo ya Bundesliga mnamo Desemba 13.Manchester City ilitinga hatua ya 16 bora ikiwa imesalia na mechi mbili kwa kuwashinda Young Boys mnamo 7 Novemba.Jioni hiyo hiyo, wapinzani wa Kundi G RB Leipzig walijiunga nao katika hatua ya mtoano, wakisonga mbele kwa ushindi dhidi ya Red Star Belgrade.City walishinda kundi hilo wakiwa na mchezo mmoja wa kucheza walipoilaza Leipzig 3-2, huku Young Boys wakijihakikishia nafasi ya kucheza Ligi ya Europa kwa ushindi dhidi ya Red Star Belgrade.Hiyo ni kwa sababu mabingwa hao wa Uswizi watamaliza wakiwa na rekodi ya juu dhidi ya Red Star.Barcelona ilifika hatua ya mtoano kwa mara ya kwanza baada ya miaka mitatu ilipoifunga Porto 2-1.Huku Porto na Shakhtar Donetsk zikiwa bado hazijachuana, Barcelona wanahakikishiwa angalau kumaliza katika nafasi ya pili.Watasonga mbele kama washindi wa kundi isipokuwa wakipoteza mbele ya Royal Antwerp katika mechi yao ya mwisho na Shakhtar.Ushindi pekee wa Shakhtar dhidi ya Porto katika uwanja wa Estadio do Dragao utawafanya mabingwa hao wa Ukraine kutinga hatua ya 16 bora. Matokeo mengine yoyote na kikosi cha Ureno kitasonga mbele.Matumaini ya Royal Antwerp kwenye Ligi ya Mabingwa na Ligi ya Europa tayari yamekwisha.Imetafsiriwa na Lizzy Masinga  <topic>: MICHEZO 